A4-0163/98

Πρόταση κανονισμού του Συμβουλίου που αφορά περί τροποποιήσεως του κανονισμού (ΕΚ) αριθ. 1868/94 για την καθιέρωση καθεστώτος ποσοστώσεων για την παραγωγή αμύλου γεωμήλων (COM(97)0576 - C4-0045/98 - 97/0300(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 1α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι κατά την πολιτική αξιολόγηση του καθεστώτος ενίσχυσης στον τομέα παραγωγής αμύλου γεωμήλων πρέπει να ληφθεί υπόψη ότι τα γεώμηλα για την παραγωγή αμύλου συγκαταλέγονται στα φυτά τα οποία ενέχουν ουσιώδη σημασία για την κοινωνική και οικονομική κατάσταση ορισμένων περιοχών, τόσο όσον αφορά την εισοδηματική κατάσταση των αντίστοιχων παραγωγών όσο και για τις έμμεσα δημιουργηθείσες θέσεις εργασίας, και ότι για το λόγο αυτό δικαιολογείται περαιτέρω η ειδική ρύθμιση αυτού του τομέα παράλληλα με την ρύθμιση που αναφέρεται στα σιτηρά.

(Τροπολογία 2)

Αιτιολογική σκέψη 1β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι κατά την ρύθμιση του καθεστώτος ενίσχυσης στον τομέα παραγωγής αμύλου γεωμήλων πρέπει να ληφθεί δεόντως υπόψη η ισορροπία μεταξύ των διαφόρων ειδών αμύλου που προέρχονται από διαφορετικές πρώτες ύλες η οποία εξ αρχής υπήρξε η βασική αφετηρία της κοινοτικής ρύθμισης στον τομέα του αμύλου.

(Τροπολογία 3)

Αιτιολογική σκέψη 4α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι είναι σημαντική, τόσο σε καλλιεργούμενη επιφάνεια όσο και σε αριθμό παραγωγών, η καλλιέργεια άλλων ποικιλιών γεωμήλων, για επισιτιστική χρήση; οτι, εντούτοις, τα γεώμηλα ως οπωροκηπευτικά δεν έχουν γίνει ακόμη αντικείμενο ρύθμισης σε μία κοινή οργάνωση αγορών; ότι, λαμβανομένων υπόψη των κυκλικών διακυμάνσεων της παραγωγής και της εμπορίας, θα ήταν σκόπιμο να θεσπισθούν ορισμένα μέτρα στήριξης των παραγωγών γεωμήλων για επισιτιστική χρήση;

(Τροπολογία 5)

ΑΡΘΡΟ 1α (νέο)

Άρθρο 5 (Κανονισμός (ΕΚ) αριθ. 1868/94)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 1α

Το άρθρο 5 του κανονισμού (ΕΚ) αριθ. 1868/94 αντικαθίσταται από το εξής κείμενο:

«Άρθρο 5

Για τις περιόδους εμπορίας 1998/99, 1999/2000 και 2000/2001 χορηγείται πριμοδότηση ανά τόνο παραχθέντος αμύλου στις επιχειρήσεις παραγωγής αμύλου, για την ποσότητα αμύλου που καλύπτεται από την ποσόστωση η οποία αναφέρεται στην παράγραφο 1 του άρθρου 2, εφόσον έχουν καταβάλει στους παραγωγούς την κατώτατη τιμή που αναφέρεται στην παράγραφο 1 του άρθρου 8 του κανονισμού (ΕΟΚ) 1766/92 για το σύνολο της ποσότητας γεωμήλων που απαιτείται για την παραγωγή αμύλου έως το όριο που καθορίζει η ποσόστωση.»

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά περί τροποποιήσεως του κανονισμού (ΕΚ) αριθ. 1868/94 για την καθιέρωση καθεστώτος ποσοστώσεων για την παραγωγή αμύλου γεωμήλων (COM(97)0576 - C4-0045/98 - 97/0300(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(97)0576 - 97/0300(CNS) ((EE C 369 της 6.12.1997, σελ. 19)),

- έχοντας κληθεί από το Συμβούλιο να γνωμοδοτήσει, σύμφωνα με τα άρθρα 42 και 43 της Συνθήκης ΕΚ (C4-0045/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Γεωργίας και Ανάπτυξης της Υπαίθρου και τη γνωμοδότηση της Επιτροπής Προϋπολογισμών (A4-0163/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο

2. ζητεί από το Συμβούλιο να το ενημερώσει, εάν προτίθεται να απομακρυνθεί από το κείμενο που ενέκρινε το Κοινοβούλιο

3. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.